ΠΕΡΙΕΧΟΜΕΝΑ
ΑΠΟΦΑΣΕΙΣ
Επικύρωση καθορισμού οριογραμμών τμήματος
ρέματος «Μεγάλη Κύψα», στην περιοχή της Κασσανδρείας στην Κασσάνδρα ΠΕ Χαλκιδικής.
Κήρυξη εκτάσεως ως αναδασωτέας, συνολικού
εμβαδού 154.708,37 τ.μ. στις θέσεις «Καρυά, Λάκκες, Σπηλιά και Ριγανόκαμπος», ΤΚ. Ελεκίστρας,
ΔΕ Πατρών, Δήμου Πατρέων, Π.Ε. Αχαΐας.
ΑΠΟΦΑΣΕΙΣ
Αριθμ. 21329
(1)
Επικύρωση καθορισμού οριογραμμών τμήματος ρέματος «Μεγάλη Κύψα», στην περιοχή της
Κασσανδρείας στην Κασσάνδρα ΠΕ Χαλκιδικής.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1) Το άρθρο 24 του Συντάγματος.
2) Το άρθρο 1 του ν. 1650/1986 (Α΄ 160).
3) Το άρθρο 280 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
4) Τις διατάξεις του άρθρου 5 του ν. 3010/2002 «Εναρμόνιση του ν. 1650/1986 με τις Οδηγίες 97/11 Ε.Ε. και
96/61 Ε.Ε., διαδικασία οριοθέτησης και ρυθμίσεις θεμάτων για τα υδατορέματα και άλλες διατάξεις» (Α΄ 91).
5) Τις διατάξεις του ν. 4258/2014 «Διαδικασία Οριοθέτησης και ρυθμίσεις θεμάτων για τα υδατορέματα - ρυθ-
μίσεις Πολεοδομικής νομοθεσίας και άλλες διατάξεις»
(Α΄ 94), σύμφωνα με τις οποίες πραγματοποιήθηκε η
επικύρωση καθορισμού οριογραμμών του ως άνω τμήματος ρέματος.
6) Τις διατάξεις της υπ’ αρ. οικ.140055/2017 κοινής
απόφασης των Υπουργών Περιβάλλοντος και Ενέργειας
και Υποδομών και Μεταφορών «Τεχνικές προδιαγραφές
σύνταξης του περιεχομένου του φακέλου οριοθέτησης
κατ’ εφαρμογή της παραγράφου 5 του άρθρου 2 του
ν.4258/2014 - Διευκρινήσεις για την εφαρμογή της διαδικασίας οριοθέτησης» (Β΄ 428).
7) Τις διατάξεις των άρθρων 28 και 28Α του ν. 4325/
2015 «Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» (Α΄ 47).
8) Την υπ’ αρ. 14138/15-05-2017 απόφαση του Υπουργού Εσωτερικών «Διορισμός του Ιωάννη Σάββα του Κων-
σταντίνου ως Συντονιστή της Αποκεντρωμένης Διοίκησης Μακεδονίας - Θράκης» (Υ.Ο.Δ.Δ. 250).
9) Τις διατάξεις της υπ’ αρ. 35748/30-5-2017 απόφασης
του Συντονιστή της Αποκεντρωμένης Διοίκησης Μακεδονίας - Θράκης, «Ανάθεση άσκησης αρμοδιοτήτων
σε οργανικές μονάδες της Αποκεντρωμένης Διοίκησης
Μακεδονίας - Θράκης και παροχή εξουσιοδότησης υπογραφής πράξεων και εγγράφων «Με εντολή Συντονιστή»
στους προϊσταμένους των οργανικών μονάδων της Αποκεντρωμένης Διοίκησης Μακεδονίας - Θράκης (Β΄ 1971).
10) Την υπ’ αρ. οικ. 55771/10-11-2020 απόφαση του
Γενικού Γραμματέα της Αποκεντρωμένης Διοίκησης Μακεδονίας Θράκης (ΑΔΑ: ΨΓΟΤΟΡ1Υ-ΩΒΑ) «Ορισμός ανα-
πληρώτριας Προϊσταμένης της Γενικής Διεύθυνσης Χωροταξικής και Περιβαλλοντικής Πολιτικής της Α.Δ.Μ.Θ.».
11) Τον ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική
αυτοδιοίκηση και άλλες διατάξεις» (Α΄ 107) και ειδικότερα το τελευταίο εδάφιο της παρ. 2 του άρθρου 1 αυτού.
12) Το π.δ. 142/23-12-2010 (Α΄ 235) «Οργανισμός της
Αποκεντρωμένης Διοίκησης Μακεδονίας- Θράκης».
13) Το υπ’ αρ. 609533/2933/8-12-2020 έγγραφο της
Υποδ/νσης Τεχνικών Έργων Π.Ε. Χαλκιδικής, της Γενικής Διεύθυνσης Αναπτυξιακού Προγραμματισμού και
Υποδομών Π.Κ.Μ. (υπ’ αρ. ΔΙΠΕΧΩΣ 9266/22-12-2020),
με το οποίο μας διαβιβάστηκε η αρχική μελέτη οριοθέτησης του ρέματος του θέματος, που συντάχθηκε από τον
Μελετητή Μηχανικό Κωνσταντίνο Χατζή και ελέγχθηκε
και θεωρήθηκε από την Υποδ/νση Τεχνικών Έργων Π.Ε.
Χαλκιδικής.
14) Το υπ’ αρ. 774/21-5-2021 έγγραφο του Μελετητή
Μηχανικού Κωνσταντίνου Χατζή, με το οποίο διαβιβάστηκαν στην Υπηρεσία μας διορθωμένα τα αντίγραφα
της μελέτης (υπ’ αρ. ΔΙΠΕΧΩΣ 82304/21-5-2021).
15) Το υπ’ αρ. 86724/25-5-2021 έγγραφο της Υπηρεσίας μας με το οποίο διαβιβάστηκε ο φάκελος ορι-
οθέτησης του ρέματος του θέματος στους αρμόδιους
φορείς για γνωμοδότηση, σύμφωνα με τις διατάξεις του
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 87
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ν. 4258/2014 και ειδικότερα τις παρ. 2.1.α. και 2.3 της
περ. Α του άρθρου 3 αυτού.
16) Την υπ’ αρ. 100975/7-6-2021 θετική γνωμοδότηση
του Δασαρχείου Κασσάνδρας της Διεύθυνσης Δασών
Χαλκιδικής της Γενικής Διεύθυνσης Δασών και Αγροτικών Υποθέσεων ΑΔΜ-Θ.
17) Το υπό στοιχεία 259848/ΥΠΠΟΑ 11-6-2021 έγγραφο της Υπηρεσίας Νεωτέρων Μνημείων και Τεχνικών
Έργων Κ.Μ. της Γενικής Διεύθυνσης Αναστήλωσης, Μουσείων και Τεχνικών Έργων του Υπουργείου Πολιτισμού
και Αθλητισμού (αρ. πρωτ ΔΙ.ΠΕ.ΧΩ.Σ: 108113/14-6-2021
και 117720/23-6-2021), σύμφωνα με το οποίο δεν υφίσταται αντικείμενο της αρμοδιότητάς τους.
18) Την υπό στοιχεία 259848/ΥΠΠΟΑ 24-6-2021 θετική
γνωμοδότηση της Εφορείας Αρχαιοτήτων Χαλκιδικής και
Αγίου Όρους της Γενικής Διεύθυνσης Αρχαιοτήτων και
Πολιτιστικής Κληρονομιάς του Υπουργείου Πολιτισμού
και Αθλητισμού.
19) Την υπ’ αρ. 184020/25-8-2021 θετική γνωμοδότηση της Διεύθυνσης Υδάτων ΚΜ, της Γενικής Διεύθυνσης
Χωροταξικής και Περιβαλλοντικής Πολιτικής ΑΔΜ-Θ,
με τον όρο να διασφαλίζεται η προστασία της περιοχής
από τον πλημμυρικό κίνδυνο και να μην υποβαθμίζεται
η οικολογική και χημική κατάσταση του ρέματος.
20) Την υπ’ αρ. 136/21-12-2021 απόφαση του Δημοτικού Συμβουλίου Δήμου Κασσάνδρας (ΑΔΑ:ΨΞ3ΔΩΕΘ-
Β4Φ) όπου γνωμοδοτεί θετικά για την προτεινόμενη
οριοθέτηση του ρέματος του θέματος.
21) Το γεγονός ότι, σύμφωνα με την υποβληθείσα μελέτη, οι υδραυλικοί υπολογισμοί για την εκτίμηση της
πλημμυρικής παροχής έγιναν για περίοδο επαναφοράς
Τ=100 έτη.
22) Το γεγονός ότι οι εγκεκριμένες οριογραμμές ρεμάτων δεν θίγουν τυχόν ιδιοκτησιακά καθεστώτα, απο-
φασίζουμε:
Την επικύρωση του καθορισμού των οριογραμμών
τμήματος ρέματος «Μεγάλη Κύψα», στην περιοχή της
Κασσανδρείας στην Κασσάνδρα ΠΕ Χαλκιδικής, με τις
συντεταγμένες των κορυφών των πολυγωνομετρικών
των οριογραμμών που σημειώνονται με αξονική γραμμή μπλε χρώματος και αναπαρίστανται στα τοπογρα-
φικά διαγράμματα υπ’ αρ. σχ. Π1.1 και Π1.2 κλίμακας
1: 1000, που συνοδεύουν την απόφαση και αποτελούν
αναπόσπαστο μέρος αυτής, όπως αυτές προέκυψαν
από την Υδραυλική Μελέτη που συντάχθηκε από τον
Μελετητή Μηχανικό Κωνσταντίνο Χατζή και ελέγχθηκε
και θεωρήθηκε από την Υποδ/νση Τεχνικών Έργων Π.Ε.
Χαλκιδικής.
Αναλυτικότερα, καθορίζονται οι οριογραμμές στο τμήμα μήκους περί τα 1,7 χλμ. του ρέματος του θέματος με
επιφάνεια λεκάνης απορροής 13,5 τ.χλμ., με τις εξής κορυφές: ΑΟ-01, ΑΟ- 02, ..., ΑΟ-54, ΑΟ-55 για την αριστερή
οριογραμμή και ΔΟ-01, ΔΟ-02, ..., ΔΟ-51, ΔΟ-52 για τη
δεξιά οριογραμμή.
Από τις διατάξεις της παρούσας απόφασης δεν προκύπτουν δαπάνες που να βαρύνουν τον κρατικό προϋ-
πολογισμό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως μαζί με τα τοπογραφικά διαγράμματα και
τους πίνακες συντεταγμένων των κορυφών των οριογραμμών που τη συνοδεύουν.
Θεσσαλονίκη, 24 Ιανουαρίου 2022
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθ. 19078
(2)
Κήρυξη εκτάσεως ως αναδασωτέας, συνολικού
εμβαδού 154.708,37 τ.μ. στις θέσεις «Καρυά,
Λάκκες, Σπηλιά και Ριγανόκαμπος», ΤΚ. Ελεκίστρας, ΔΕ Πατρών, Δήμου Πατρέων, Π.Ε. Αχαΐας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των παρ. 1 του άρθρου 24 και την
παρ. 3 του άρθρου 117 του Συντάγματος της Ελλάδας.
2. Τις διατάξεις του ν. 3200/1955 «Περί διοικητικής
αποκέντρωσης, (Α΄ 94)».
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»(Α΄ 84).
4. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
5. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης - Καταπολέμηση Γραφειοκρατείας & Ηλεκτρονική Διακυβέρνηση, Αποκατά-
σταση αδικιών και άλλες διατάξεις» (Α’ 47).
6. Την υπ’ αρ. 15870/15-05-2017 υπουργική απόφαση
του Υπουργού Εσωτερικών περί διορισμού του Νικολάου Παπαθεοδώρου του Αγγελάκη ως Συντονιστή της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου (Υ.Ο.Δ.Δ. 250).
7. Τις διατάξεις των παρ. 1 των άρθρων 37, 38, και
παρ. 1 και 3 του άρθρου 41 του ν. 998/1979 «Περί
προστασίας δασών και δασικών εν γένει εκτάσεων»
(Α΄ 189), όπως αντικαταστάθηκαν από τις διατάξεις
της παρ. 1 του άρθρου 35 του ν. 4280/2014 (Α΄ 159)
και, όπως τροποποιήθηκαν και προστέθηκαν (παρ. 4
άρθρο 52 του ν. 4280/2014) με τις διατάξεις του άρθρου 32 του ν. 4342/2015 (Α΄ 143).
8. Τις διατάξεις του άρθρου 120 του ν. 1892/1990 «Για
τον εκσυγχρονισμό και την ανάπτυξη και άλλες διατάξεις» (Α΄ 101).
9. Τις υπ’ αρ. 160417/1180/08-07-1980 και 182447/
3049/24-09-1980 διαταγές του Υπουργείου Γεωργίας.
10. Την υπ’ αρ. 236006/28-12-2021 αναφορά του Δασαρχείου Πατρών με την οποία προτείνεται η κήρυξη
ως αναδασωτέας της αναφερόμενης στο θέμα έκτασης.
11. Τη σύμφωνη γνώμη της Διεύθυνσης Δασών Αχαΐας,
αποφασίζουμε:
Κηρύσσουμε ως αναδασωτέα, με σκοπό την αποκατάσταση με φυσική αναγέννηση ή τεχνητή αναδάσωση της
δασικής βλάστησης που καταστράφηκε δια πυρκαγιάς,
έκταση Δημόσιου Δάσους αείφυλλων πλατύφυλλων
(πρίνους, σχίνα) και κωνοφόρων (πεύκα, κυπαρίσσια)
με ποσοστό κάλυψης 20-40%, συνολικού εμβαδού
154.708,37 τ.μ. στις θέσεις «Καρυά, Λάκκες, Σπηλιά και
Ριγανόκαμπος», ΤΚ. Ελεκίστρας, ΔΕ Πατρών, Δήμου Πατρέων, Π.Ε. Αχαΐας, η οποία αποτελείται από τα τμήματα
Ε1=83.575,75 τ.μ., Ε2=453,00 τ.μ., Ε3= 8.408,87 5τ.μ. και
Ε4= 62.270,68 τ.μ., όπως αυτά φαίνονται και περιγράφονται στο συνημμένο τοπογραφικό διάγραμμα κλίμακας
1:6000 το οποίο συνοδεύει την παρούσα και έχει όρια:
Τμήμα 1 και 2
Βόρεια: Με μη δασικές εκτάσεις
Νότια: Με μη δασικές εκτάσεις
Ανατολικά: Με δασικές και μη δασικές εκτάσεις
Δυτικά: Με δασικές (παλιές εγκαταστάσεις στρατοπέδου) και μη δασικές εκτάσεις
Τμήμα 3 και 4
Βόρεια: Με δασικές εκτάσεις
Νότια: Με δασικές (παλιές εγκαταστάσεις στρατοπέδου) και μη δασικές εκτάσεις
Ανατολικά: Με δασικές (παλιές εγκαταστάσεις στρατοπέδου) και μη δασικές εκτάσεις
Δυτικά: Με δασικές (παλιές εγκαταστάσεις στρατοπέδου) και μη δασικές εκτάσεις.
Επιτρέπεται υποβολή κατ’ αυτής αίτησης ακύρωσης στο οικείο Διοικητικό Εφετείο (άρθρο 47 του
ν. 3900/2010 Α΄ 213) μέσα σε προθεσμία (60) ημερών
που αρχίζει από την επομένη της δημοσίευσης ή κοινοποίησης της (άρθρο 46 του π.δ. 18/1989 - Α΄ 8).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/04.03.2022
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 7 Φεβρουαρίου 2022
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20220400087.pdf | Tokens: 10278]